Idrettsklubben Start i 2005

Start tok sin første sølvmedalje i 2005 i sin comebacksesong i Tippeligaen, samme år som klubben rundet 100 år. Med et lag bestående av mange unge talenter overrasket laget med å ligge på toppen av tabellen det meste av sesongen. Gullmedaljen glapp i siste runde, da laget tapte 1-3 for Fredrikstad. Uavgjort ville holdt, men på stillingen 1-2 kort tid før slutt fikk Stefan Bärlin et mål annulert for en tvilsom offside, og på overtid økte Fredrikstad til 3-1. 16.563 tilskuere overvar kampen, noe som for alltid vil stå som Starts publikumsrekord på klubbens daværende hjemmebane Kristiansand stadion. Dette var også kampen der Dagfinn Enerly brakk nakken i en kollisjon med en medspiller.

Det kan også nevnes at Start gikk gjennom hele serien uten å få tildelt straffespark, mens det ble bråk internt i klubben da Bård Borgersen ble skadet etter å ha følt seg tvunget til å benytte klubbens skomerke.

Starts suksess i serien medførte storinnrykk på , og i troppen til VM-kvalifiseringskampene mot  og  8. og 12. oktober fant Åge Hareide plass til hele seks spillere: Bård Borgersen, Atle Roar Håland, Marius Johnsen, Kristofer Hæstad, Fredrik Strømstad og Alex Valencia.

Sølvmedaljen ga også klubben mulighet til spill i Europa neste sesong for første gang siden 1981, med deltagelse i Royal League og UEFA-cupen. Og laget fortsatte  gode trend med å komme tilbake i kampen etter at motstanderen tok ledelsen, med seier mot , , ,  og  og uavgjort mot  og .

Blant forsterkningene før sesongen var Bård Borgersen (tilbake fra AaB), Kenneth Høie, Stefan Bärlin, Jon Midttun Lie og Bjarte Lunde Aarsheim. Og i anledning klubbens 100-årsjubileum ble boka Start i hundre, fra gutteklubb til eliteserielag: 1905-2005 (ISBN 9788290581393) utgitt.

Kampen mot  i 3. serierunde ble dømt av den rumenske dommeren  som en del av et utvekslingsprogram i regi av UEFA etter at Tom Henning Øvrebø hadde vært i Romania og dømt uka før.

Start tok godt for seg ved utdelingene av årets priser og utmerkelser. Det ble tre Kniksenpriser, til Bård Borgersen som årets forsvarsspiller, Kristofer Hæstad som årets midtbanespiller, og Tom Nordlie som årets trener. Nordlie ble også kåret til årets trener av Norsk Fotballtrenerforening, Marius Johnsen ble kåret til årets spiller av NRK, Norsk Tipping og Norges Fotballforbund, mens NISO fant plass til hele fire spillere (Borgersen, Hæstad, Johnsen og Valencia) på årets lag. Valencia ble også kåret til årets spiller på VG-børsen.

Starts sølvvinnere: Glenn Andersen, Tom Berhus, Bård Borgersen, Stefan Bärlin, Lars Martin Engedal, Bala Garba, Jóhannes Harðarson, Kristofer Hæstad, Atle Roar Håland, Marius Johnsen, Todi Jónsson, Jon Midttun Lie, Rune Nilssen, Alex Nyarko, Steinar Pedersen, Kai Risholt, Fredrik Strømstad, Alex Valencia, Ben Wright, Bjarte Lunde Aarsheim, Tom Nordlie (trener)

Eliteserien

Tabell

Seriekamper

Cupkamper 
Utdypende artikkel: Norgesmesterskapet 2005

Målscorere

Kort

Royal League 
 Se Idrettsklubben Start i 2006

Start 2 
Start 2 spilte i 2005 i 3. divisjon (nivå 4). Laget vant avdeling 11 og slo  4-3 over to kvalifiseringskamper. Start 2 kvalifiserte seg med det til spill i 2. divisjon i 2006.

Se også 
 Kampreferater

Referanser

Kilder

Eksterne lenker 
Tidenes kamp: Start-Fredrikstad (2005)

2005
Start
Tippeligaen 2005